OpenLLM-France/wikimedia huggingface dataset:
# Halmstad

Halmstad Suedia hego-mendebaldeko hiria eta izen bereko udalerriko herriburua da, Hallandeko konderri edo probintziako hiriburua. Nissan ibaiaren bokalean dago. Portua dauka. Industria- eta aisialdi-gunea da. 2006. urtean 55.688 biztanle zeuden Halmstad hirigunean. Halmstad udalerriak, bestalde, 1.018 km²-ko azalera dauka, eta 91.800 biztanle.

## Geografia

Iparraldera Falkenberg udalerria dauka; ipar-ekialdera Hylte udalerria; ekialdera Kronoberg probintzia; hegoaldera Laholm udalerria; eta mendebaldera Kattegat itsasartea.

## Historia

1320. urte inguruan sortu zuten Halmstad hiria, Kristobal II.a Danimarkakoa errege zela. Baina Halmstad leku-izena Valdemar II.a Danimarkakoaren 1231ko Liber Census Daniæ obran aipatuta zegoen, erregearen bizilekutzat.
1434-1436 urte bitartean Kalmarreko Batasunaren aurkako errebolta gertatu zen Halmstaden; ondorioz, hiria suntsituta eta erreta utzi zuten. 1619. urtean, hiria hondatuta utzi zuen beste sute handi bat izan zen: eliza eta harrizko etxeak izan ezik, beste guztia suntsituta geratu zen.
1658. urteko Roskildeko Hitzarmenaren ondorioz, Halmstad Suediakoa zen aurrerantzean.
1882-1889 bitartean eraiki zuten trenbidea Halmstaden: Nässjö, Helsingborg, Varberg eta Bolmen hiriekin lotunea lortu zuen.

## Hezkuntza

Halmstadeko Unibertsitate Eskola (Halmstad Högskolan) dago hirian, baita Defentsako Unibertsitate Eskola Teknikoa (Försvarsmaktens tekniska skola) eta Hamstad Unibertsitate Eskola Militarra ere (Militärhögskolan Halmstad).

## Kirolak

Halmstads BK da hiriko futbol taldea. Suediako lau liga eta kopa bat irabazi ditu eta hiru aldiz UEFA Intertoto Kopa.

## Halmstadeko musika-talde ospetsuak

* Basshunter
* Arch Enemy, death metal melodikoa
* Roxette, pop musika
* Shining, black metala

## Iruditegia

* Hiriaren erdigunea.
* Halmstadeko gaztelua.
* HSwMS Najaden.
* San Nikolas eliza.
* Söndrums eliza.
* Liburutegia.
* Halmstads BK.

## Kanpo estekak

* Webgunea

## Erreferentziak

* Datuak: Q26521
* Multimedia: Halmstad / Q26521
# Halma (Minnesota)

Halma Minnesotako hiri bat da. Kittson konderrian kokatua dago. 2010ean 61 biztanle zituen, 2,34 kilometro koadrotan banatuta.

## Ikus, gainera

* Kittson konderria

## Kanpo estekak

* Datuak: Q2230869
# Halmahera

Halmahera, lehenago Gilolo deitua, Indonesiako uhartea da, Molukak uhartediko handiena. Administratiboki, Ipar Molukak probintziaren barnean dago. 17.780 kilometro koadroko eremua du, eta 2010ean 449.938 biztanle zituen. Hiri handiena Tobelo da. Biztanleriaren %60 musulmana da eta gainontzekoa kristaua.

## Historia

Halmaheraren historia, gertu dituen Ternate eta Tidore uharteenarekin lotuta dago, biak askoz txikiagoak eta mendebaldeko kostaldean daudenak. Bigarren Mundu Gerran, japoniar base bat egon zen Kao Bayn. 1999-2000 bitartean, liskar handiak izan ziren uharteko musulman eta kristauen artean.

## Erreferentziak

* 1 2 Indonesia: Provinces, Regencies and Cities. citypopulation.de (Noiz kontsultatua: 2016-9-14).
* ↑ Alhadar, Smith. The forgotten war in North Maluku. insideindonesia.org (Noiz kontsultatua: 2016-9-18).

## Kanpo estekak

* Datuak: Q201398
* Multimedia: Halmahera / Q201398
# Halmaherako itsasoa

Halmaherako itsasoa (indonesieraz: Laut Halmahera) Ozeano Barearen adar bat da, Ekialdeko Indien barneko itsaso bat dena. Halmahera uhartearen omenez izendatu zuten. 95.000 km²-ko azalera du.

## Erreferentziak

* ↑ Merriam-Webster's Geographical Dictionary. Merriam-Webster ISBN 0877795460..

## Kanpo estekak

* Datuak: Q212083
* Multimedia: Halmahera Sea / Q212083
# Halmaheramys bokimekot

Halmaheramys bokimekot Halmaheramys generoko animalia da. Karraskarien barruko Muridae familian sailkatuta dago.

## Ikus, gainera

* Halmaheramys
* Muridae

## Kanpo estekak

* Datuak: Q14940876
* Multimedia: Halmaheramys bokimekot / Q14940876
* Espezieak: Halmaheramys bokimekot
# Halmesaari uhartea

Halmesaari uhartea Enijärvi aintziran dagoen uharte bat da, Kemijärvi udalerrian.

## Ikus, gainera

* Enijärvi aintzira
* Kemijärvi

## Kanpo estekak

* Datuak: Q12258856
# Halmstadeko gaztelua

Halmstadeko gaztelua (suedieraz: Halmstads slott) Suedia hego-mendebaldeko Halmstad hirian dagoen gaztelua da.

## Historia

1595 urtean Kristian IV.a Danimarkakoa Halmstadera zetorrenean egoitza izateko etxalde bat eraiki zen baina 1609 eta 1615 artean jauregi bat altxatu zen bertan. Willum Cornelissen arkitekto alemaniarra izan zen arduraduna.
1658ko Roskildeko Itunaren ondoren lurraldea Suediaren esku gelditu zen eta Suediar monarkiak erabili zuen. 1658an bertan jauregia gotortu egin zuten. 1770tik aurrera hainbat alditan berriztu da.

## Iruditegia

* HSwMS Najaden itsasontzia.

## Kanpo estekak

* Datuak: Q3364573
* Multimedia: Halmstads slott / Q3364573
# Halmstad udalerria

Halmstad Suediako udalerria da. Hallandeko konderrian kokatua dago. 1699,89 km² ditu eta 97.201 biztanle ditu, hauetatik 58.577 Halmstad herriburuan bertan.

## Mugakideak

Honako udalerri hauekin egiten du muga:
Falkenberg udalerria Hylte udalerria Ljungby udalerria Laholm udalerria

## Ondasun nabarmenak

* Halmstaden erdigunea.
* Halmstadeko gaztelua.
* Liburutegia.

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q504692
* Multimedia: Halmstad Municipality / Q504692
# Haritz Garde

Haritz Garde Fernández (Donostia, 1976ko urtarrilaren 23a) gipuzkoar bateria-jotzailea da, La Oreja de Van Gogh pop taldean dabilena.
EHUn zuzenbidea ikasten zebilela, Pablo Benegas eta Álvaro Fuentes ezagutu eta taldea sortzea erabaki zuten.
# Haritz Mujika

Haritz Mujika honakoa izan daiteke:
* Haritz Mujika López, futbolari pasaitarra.
* Haritz Mujika Lasa, bertsolari asteasuarra.
# Haritz Gallastegi

Haritz Gallastegi (Elgeta, Gipuzkoa) euskal kazetari eta irrati esatari bat da.
Euskadi Irratiko Hiru Erregeen Mahaia irratsaioan Athletic Clubaren partiduetako esataria da. Bestalde, Berria egunkarian ere idazten du.

## Kanpo estekak

* Haritz Gallastegiri elkarrizketa. 2014ko azaroaren 19a. Goiena.eus
* Datuak: Q56872005
# Haritz Mujika Lasa

Haritz Mujika Lasa (Asteasu, 1995) bertsolari gipuzkoarra da.

## Ibilbidea

Gipuzkoako eskolarteko txapelketan hasi zen bertso lehiaketak jokatzen. txikien mailan aritu izan zen Asteasuarren taldean. 2015 eta 2019 artean bertso sariketa ugaritan hartu zuen parte eta hainbat garaipen lortu zituen. 2017an bertan Gipuzkoan taldekako bertso txapelketa jokatu zen eta Joseba Otaegi eta Unai Mendizabalekin taldea osatuz txapelketa irabazi zuen.
2019ko Gipuzkoako txapelketan finalaurrekoak jokatu zituen eta 2022ko Txapelketa Nagusirako txartela eskuratu zuen. Txapelketa Nagusiko final laurdenetan Gasteizko saioa irabazi zuen.

## Palmaresa
### Txapelketak

* Bertsolari Txapelketa Nagusia
** finalaurrekoak 2022an
* Gipuzkoako Txapelketa:
** finalaurrekoak 2019an.
** 2017ko taldekako txapelketan txapeldun

### Sariak

* Berritxu saria (1): 2013
* Lizardi saria (1): 2015.
* Osinalde saria (1): 2016.
* Erniarraitz saria (1): 2018.
* Mikel Laboa saria (1): 2019.

## Erreferentziak

* ↑ Elkartea, Xenpelar Dokumentazio Zentroa-Bertsozale. «Haritz Mujika - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2022-12-05).
* ↑ SA, Baigorri Argitaletxea. (2017-05-27). «ZIZURKIL-ASTEASUKO TALDEAK, MINGAINAK ZORROZTU ETA TXAPELA ETXERATU» GARA (Noiz kontsultatua: 2022-11-27).
* ↑ «Haritz Mujika garaile Bertsolari Txapelketa Nagusiaren Gasteizko final laurdenean - Gasteiz» Alea.eus (Noiz kontsultatua: 2022-12-05).
* ↑ «Haritz Mujika asteasuarrak irabazi du Berritxu saria» bertsoa.eus (Noiz kontsultatua: 2024-10-09).
* ↑ «Lizardi Saria irabazi du Haritz Mujikak - Asteasu» Tolosaldeko ataria (Noiz kontsultatua: 2024-10-09).
* ↑ «Haritz Mujikak irabazi du Osinalde Saria» bertsoa.eus (Noiz kontsultatua: 2024-10-09).
* ↑ «Haritz Mujikak irabazi du IX. Erniarraitz Bertso Txapelketa - Zestoa» Guka.eus (Noiz kontsultatua: 2024-10-09).
* ↑ «Haritz Mujika Mikel Laboa sariketan txapeldun - Asteasu» Tolosaldeko ataria (Noiz kontsultatua: 2024-10-09).

## Kanpo estekak

* Datuak: Q115578538
# Haritz Morras

Haritz Morras Arregi (Aiegi, Nafarroa) euskal aktorea da.

## Filmografia
### Telebista

| Urteak | Izenburua | Rola | Oharrak |
| 2015 | Aitaren Etxea | | |
| 2016 | Go!azen 3.0 | Urko Uria | |
| 2016 | Centro Médico | | 4. denboraldiko 59. atalean |

### Zinema

| Urtea | Izenburua | Rola | Oharrak |
| 2018 | Soinujolearen semea | Agustin | |
| 2020 | Hil Kanpaiak | | |

## Antzerkia

* Go!azen, dantzatu ta abestera (2016)

## Erreferentziak

* ↑ (Gaztelaniaz) «Encuesta fotográfica» Calle Mayor (659 zkia.): 21 or.. 2019ko maiatzaren 3a.
* Datuak: Q88306101
# Haritz Zunzunegi

Haritz Zunzunegi Etxebarria (Tolosa, 1975eko maiatzaren 1a -) euskal eskiatzaile ohia da, bitan neguko Olinpiar Jokoetan izandakoa.

## Olinpiar Jokoak

Hona hemen Olinpiar Jokoetan izandako emaitzak:

## Erreferentziak

* ↑ Fitxa

## Kanpo loturak

* (Gaztelaniaz) Fitxa - www.coe.es
* Datuak: Q12258894
# Harra

Harra Alemaniako udalerria da. Turingia estatuan kokatuta dago, Saale-Orla-Kreis barrutian. 2014an 856 biztanle zituen 14 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q627705
* Multimedia: Harra / Q627705
# Harpurhey

Harpurhey, Ingalaterrako Manchester hirian dagoen auzo bat da, Manchester Handian.
2011n 17.652 biztanle zituen.
* Datuak: Q4496047
* Multimedia: Harpurhey / Q4496047
# Harrabots!, ikasleon kazeta

Harrabots!, ikasleon kazeta Euskal Herriko Unibertsitatetik ikasleek beraiek sortutako euskarazko aldizkari bat izan zen. 2007 urteko maiatzean kaleratu zen lehenengo zenbakia eta urte t'erdiko jarduera burutu ondoren 2008 urteko bukaeran argitaratu zen azkenekoa, guztira 8 zenbaki plazaratuz. Hasiera batean 1500 ale inprimatzen ziren zenbaki bakoitzeko.
Bestak beste, Apezak pulpitutik, Fakultatetik, Ezagut, pertsonaia jakin bati buruzkoa, eta Euskaldun jaio nintzen, euskararen inguruan, atalak zituen.

## Kanpo estekak

* (Gaztelaniaz) Kazetaren sorrera, www.eitb24.com webgunean.
* Datuak: Q12258898
# Hesola

Hesola ohol edo zurezko pieza lodi eta sendoa da, lurrean sartu eta finkatzeko mutur puntadun bat duena.
Tamaina eta erabilera asko izan ditzake: eraikuntza, militarra eta abar.

## Erreferentziak

* ↑ Lur entziklopedietatik hartua.

## Ikus, gainera

* L'estaca (Lluis Llachen abestia, Agure zaharra)

## Kanpo estekak

* Datuak: Q18416741
# Hespe

Hespe Alemaniako udalerria da. Saxonia Beherea estatuan dago, [[Schaumburg barrutia|Schaumburg]] barrutian. 2014an 2.088 biztanle zituen 6,49 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q637198
* Multimedia: Hespe / Q637198
# Hesperentomidae

Hesperentomidae Proturaren barruko familia bat da. Bere barruan 3 genero ezberdintzen dira:

## Generoak

* Hesperentomon Price, 1960
* Huhentomon Yin, 1977
* Ionescuellum Tuxen, 1960
* Datuak: Q3040549
* Espezieak: Hesperentomidae
# Hesola-ardagai

Hesola-ardagaia (Gloeophyllum sepiarium) Gloeophyllaceae familiako onddo espezie bat da. Ez da jangarria. Hildako pinu zura inbaditzen du, eta, beraz, harekin eraikitako elementu guztiak, batez ere lurzoru heze batekin kontaktuan badaude. Usteldura marroia sortzen du.

## Deskribapena

Kapela: 3 eta 10 cm bitartekoa, zirkulu-erdi formakoa, zapala, hirtsutua, eta eremu zirkularrekin, marroi-gorrixka kolorekoa, erdialdean ilunagoa eta ertz horixka-laranja kolorekoarekin.
Orria-poroak: Nahiko estu, erradialak eta labirinto formakoak, okre-herdoil kolorekoak.
Haragia: Kolore marroi-laranjakoa, gaileten zaporea du, baina oso gogorra da kontsumitzeko.
Etimologia: Gloeophyllum terminoa erretxinaduna, itsaskorra, esan nahi duen "gloiós" hitzetik dator eta orri esan nahi duen "phyllon" hitzetik.

## Jangarritasuna

Ez da jangarria.

### Nahasketa arriskua

Gloeophyllum abietinum delakoaren oso antzekoa da, baina ez du hazkunde-ertz horirik, zurixka edo okre-antzeko kolorekoa du.

## Sasoia eta lekua

Urte osoan obrako egurretan eta zuhaitz enborretan bizi da, bereziki mendiko koniferoetan.

### Banaketa eremua

Ipar Amerika, Erdialdeko Amerika, Txile, Hegoafrika, Europa, Errusia, Txina, Korea, Japonia, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 402 or. ISBN 84-505-1806-7..
* ↑ (Gaztelaniaz) Palacios Quintano Daniel. (2014). Disfrutando con las setas.. Leitzaran, Grafikak S.L. Andoain, Gipuzkoa, 468 or. ISBN 978-84-617-0196-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona,, 318 or. ISBN 84-282-0865-4..

## Kanpo estekak

* Datuak: Q12951866
* Multimedia: Gloeophyllum sepiarium / Q12951866
# Hesperarcha

Hesperarcha Yponomeutidae familiako tximeleta genero bat da. Bere espezie tipoa Hesperarcha pericentra da.

## Espezieak

| Espeziea | Irudia | Egoera |
| Hesperarcha pericentra | | daturik gabe |

## Kanpo estekak

* Datuak: Q5745827
# Hesperia

Hesperia (antzinako grezieraz: Ἑσπερία, hespera, «sartaldeko») izan daiteke:
* Hesperia: greziar mitologian Hesperideetako bat.
* Hesperia: Antzinatean mendebaleko lurrei ematen zitzaien izena: Italia grekoentzat, Espainia erromatarrentzat.
* Hoteles Hesperia: espainiar hotel-enpresa.
* Hesperia (Kalifornia): Kaliforniako hiria.
* Hesperia (Michigan): Michigango hiria.
* 69 Hesperia: Asteroide bat.
* Hesperia: tximeleten genero bat.

## Erreferentziak

* ↑ Lur entziklopedietatik hartua.
# Hesperia (Kalifornia)

Hesperia Kaliforniako hiri bat da. San Bernardino konderrian kokatua dago. 2010ean 90.173 biztanle zituen, 189,3 kilometro koadrotan banatuta.

## Ikus, gainera

* San Bernardino konderria

## Kanpo estekak

* Datuak: Q773516
* Multimedia: Hesperia, California / Q773516
# Hesper udalerria, Winneshiek konderria (Iowa)

Hesper udalerria Ameriketako Estatu Batuetako Iowa estatuko udalerri bat da, Winneshiek konderrian. Azken zentsuaren arabera 378 biztanle zituen.

## Ekonomia

2020ko zentsuaren arabera, Hesper udalerriak 140 etxebizitza zeuden. Per capita diru-sarrerak 42.463 estatubatuar dolar ziren.

## Kanpo estekak

* Datuak: Q5652120
# Hesperentomon

Hesperentomon Proturaren barruko genero bat da, Hesperentomidae familian. Bere barruan hainbat espezie deskribatuak izan dira:

## Espezieak

* Hesperentomon chinghaiense Yin, 1982
* Hesperentomon dianicum Yin, Xie & Imadaté, 1994
* Hesperentomon dunhuaense Bu, Shrubovych & Yin, 2011
* Hesperentomon fopingense Bu, Shrubovych & Yin, 2011
* Hesperentomon guiyangense Tang & Yin, 1991
* Hesperentomon huashanense Yin, 1982
* Hesperentomon kangdingense Tang & Yin, 1988
* Hesperentomon kuratai Imadaté, 1989
* Hesperentomon macswaini Price, 1960
* Hesperentomon martynovae Szeptycki, 1988
* Hesperentomon monlunicum Yin, 1984
* Hesperentomon pectigastrulum Yin, 1984
* Hesperentomon sichuanense Tang & Yin, 1988
* Hesperentomon tianshanicum Martynova, 1970

## Erreferentziak

* 1 2 Bu, Y., Shrubovych, J., & Yin, W.Y. (2011). "Two new species of genus Hesperentomon Price, 1960 (Protura, Hesperentomidae) from Northern China." Zootaxa 2885: 55-64.
* Datuak: Q4493616
* Espezieak: Hesperentomon
# Hirugarren Industria Iraultza

Hirugarren Industria Iraultza , Iraultza zientifiko-teknologikoa, Adimenaren iraultza edo Hiugarren iraultza teknologikoa ere deitua, Jeremy Rifkin-ek planteatu zuen kontzeptu berria eta ideien fusioa da, eta Europako Parlamentuak 2006ko ekainean onartutako adierazpen formala. Gai hau egileak modu bizian garatu du azken urteotan hedabide eta topaketa desberdinetan. "Vice Documentary Films" dokumentalak egilearen ahotik laburbiltzen du nola uler eta susta daitekeen iraultza hori, baita gizateriarentzat duen funtsezko garrantzia ere.
Historian zehar, eraldaketa ekonomikoak gertatu ohi dira komunikazio teknologia berriak energia sortzeko sistema berriekin bat egiten dutenean. Komunikazio modu berriak zibilizazio konplexuenek energia iturri berrien garapenaren eta erabileraren bidez ahalbidetu duten antolaketa eta kudeaketa bide bihurtzen dira. Komunikazio teknologien aurrerapenaren XXI. mendean elkartzea, Interneten garapen eta erabilera handiarekin eta energia berriztagarriekin batera, "Hirugarren Industria Iraultza" edo "Hirugarren Iraultza Teknologikoa" deitu genezake. Hauek izango lirateke ezaugarriak:
* Energia berriztagarriak gehiago erabiltzera aldatzea.
* Eraikin mota jakin batzuk energia-sortzaile bihurtzea, gero eta gehiago.
* Bateria kargagarriak, Erregai Pilak eta energia biltegiratzeko beste teknologia berriak garatzea.
* Sare elektriko adimenduna edo energia elektrikoa banatzeko sare "adimenduna" (energia-sare adimenduna) garatzea.
* Ibilgailu elektrikoan oinarritutako garraioaren garapena (ibilgailu guztiz elektrikoak, hibrido entxufagarriak eta ohiko hibrido elektrikoak), baita erregai pilak ere, elektrizitate berriztagarria propultsio energia gisa erabiliz.

## Lehen eta bigarren industria-iraultzen ezaugarriak

Industria-iraultza, hasiera batean, lurrun-makinak bultzatu eta sustatu zuen; industrian sartzeak, ingurunea, Lehen Industria Iraultza deiturikoa garatu eta sendotu zuen tresna bihurtu zuen.
XX. mendeko lehen hamarkadan, energia elektrikoa barne-errekuntzako motorrarekin bateratu zen, erregai fosilek bultzatua, nagusiki petroliotik eratorriak, Bigarren Industria Iraultza deitua sortuz. Fabriken elektrifikazioak, orduan, manufakturatutako ondasunen ekoizpen masiboaren aroa hasi zuen, horietatik garrantzitsuena automobila zelarik. Henry Ford T Ereduko gasolinazko motordun autoa masan ekoizten hasi zen, gizartearen espazio- eta denbora-dinamika aldatuz, barne-errekuntzako motorraren bidezko banakako garraioak eragingo zuen iraunkortasun faltari kalterik egin gabe.

## Merkataritza eta globalizazioa

Globalizazioa gizarte berrian eta nazioarteko merkataritzan eraginik handiena duen alderdietako bat da, teknologietan garapena eta inbertsioak erraztuz.

## Irudi galeria

* Zero energia etxea Saxonia Beherean, Alemanian
* Estatu Batuetako Aireko Armadaren Eguzki-energiako Zentrala
* Haize-sorgailuak Sandesneben, Alemanian , koltza-plantazioan
* Balentria teknologikoa, Buzz Aldrin ilargian oinez, 1969ko uztailean

## Kanpo estekak

* Datuak: Q10380459
# Hirugarren Mundu Gerra

Hirugarren Mundu Gerra kontzeptua Bigarren Mundu Gerra ondorengo balizko mundu mailako gatazka militar bat definitzeko erabili den terminoa da. Bigarren Mundu Gerra amaieran txikizio handiak sortzen dituzten lehergailu atomikoak erabili ziren; ondorengo urteetan arma atomikoen erabilera zabaldu egin zen: Ameriketako Estatu Batuak izan baziren lehenengoak, laster ere Sobietar Errepublika Sozialisten Batasuna, Frantzia, Israel, Txina, Erresuma Batua eta beste herri batzuk herri-nuklearren taldean sartu ziren. Gaur egun biltegi nuklearretan gordetzen diren armek mundua birrintzeko eta gehiago egin zezaketeen.

## Izenaren erabilera

Gatazka desberdinetan erabili izan da. Egile batzuek gertaera historiko hauetan erabili dute:
* Gerra Hotza (1945-1991)
* Koreako Gerra (1950-1953)
* Suezko krisialdia (1956)
* Kubako Krisialdia (1962)
* Terrorismoaren aurkako gerra (2001 ondoren)
Kasu hauetan guztietan mundua kolapsotik gertu egon zen, hau da, misil atomikoen jaurtiketaren puntuan.

## Kontzeptua artean

Hirugarren Mundu Gerraren kontzeptua zientzia-fikzioan oso erabilia izan da: eleberrietan, komikietan, zineman... Adibide batzuk jasoko ditugu:

### Literaturan

* H.G. Wells: The War of the Worlds, (1953)

### Zineman

* The Day the Earth Stood Still, Robert Wiseren filma (1951)
* On the Beach, Stanley Kramerren filma (1959)

## Kanpo estekak

* Luis Fernándezen komentarioa.

## Ikus, baita ere

* Lehen Mundu Gerra
* Bigarren Mundu Gerra
* Gerra nuklear
* Gerra Hotz Berria
* Datuak: Q363
* Multimedia: World War III / Q363
# Hirugarren Federazioko IV. multzoa

Hirugarren Federazioko IV. multzoa artikuluan Euskal Autonomi Erkidegoko taldeek Hirugarren Federazioa kategorian izan duten bilakaera agertzen da. 2021-22 denboraldian izan zuen aurreneko ekitaldia, COVID-19 pandemiak eragindako berrantolaketaren ondoren. Espainiako liga sistemari dagokionez 5. kategoria da, ez profesionala beraz. Bigarren Federazioa eta Erregional Preferentearen artean dago kokaturik.

## Egitura

18 taldetako multzoa da (hasierako bi denboralditak moldaketa urteak izan ziren eta kopuruak bestelakoak izan ziren) eta bi itzulitako liga egiten da. Ligaren amaieran txapelduna denak zuzenean lortzen du Bigarren Federaziora igotzea. Bigarren eta bosgarren postuen artean gelditzen direnek play offak jokatzen dituzte bi fasetan. Lehenik eta behin igotzeko IV multzoko hautagaia aukeratzen da. 2.ak 5.aren aurka jokatzen du eta 3.ak 4.aren aurka eta irabazleen artean IV multzoko finala jokatzen da. Hortik IV multzoko ordezkaria aterako da eta beste multzoetako taldeekin jokatu beharko du azkenean igoera lortzeko.
Liga fasearen amaieran lehen bi postutan gelditzen direnek hurrengo denboraldiko Errege Kopan jokatzen dute. 15. postuan gelditzen denak mailari eusten dio eta atzerago gelditu direnek maila galtzen dute.

## Palmaresa

| Urtea | Txapelduna | Igoera fasera sartuak | Taularen erdialdekoak | Maila galdutakoak |
| 2021-22 | Deportivo Alaves B | 2. Beasain (*) 3. Portugalete 4. Barakaldo 5. Baskonia | 6. Vitoria 7. San Ignacio (Gasteiz) 8. Durango 9. Leioa 10. Anaitasuna 11. Lagun Onak 12. Pasaia 13. Deustu 14. Urduliz 15. Ondarroako Aurrera | 16. Santutxu 17. Uritarra 18. Amurrio 19. Beti Gazte 20. Tolosa |
| 2022-23 | Barakaldo | 2. Vitoria 3. Leioa (*) 4. Baskonia 5. Deustu | 6. Portugalete 7. Pasaia 8. Durango 9. Ondarroako Aurrera 10. Anaitasuna 11. Urduliz 12. Lagun Onak 13. Padura 14. Touring 15. San Ignacio (Gasteiz) | 16. Gasteizko Aurrera |
| 2023-24 | Vitoria | 2. Baskonia 3. Beasain 4. Deustu 5. Portugalete (*) | 6. Lagun Onak 7. Durango 8. San Ignacio (Gasteiz) 9. Leioa 10. Urduliz 11. Derio 12. Deportivo Alaves C 13. Touring 14. Padura 15. Pasaia | 16. Anaitasuna 17. Ondarroako Aurrera 18. Añorga |
* igoera lortu zuten taldeak
* (*) play-offetarako IV multzoko ordezkaria izan zen taldea.
* maila galdu zuten taldeak

## Ikus, gainera

* Hirugarren Federazioko XV. multzoa
* Hirugarren Federazioko XVI. multzoa

## Kanpo estekak

* Datuak: Q107376357